Nr. L 259/32 De Europæiske Fællesskabers Tidende 20. 9. 83 KOMMISSIONENS BESLUTNING af 12. september 1983 om ydelse af finansiel støtte til anlægsprojektet på vejen mellem Evzoni og Volos, strækningen Klidi-Axios (Den græske tekst er den eneste autentiske) (83/472/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3600/82 af 30. december 1982 om ydelse af begrænset støtte til transportinfrastrukturer (!) og ud fra følgende betragtninger : Den græske regering har forelagt Fællesskabet en anmodning om finansiel støtte til dækning af en del af omkostningerne ved anlægsprojektet på vejen mellem Evzoni og Volos, strækningen Klidi-Axios, alle fornødne betingelser for, at Fællesskabet kan yde finansiel støtte, er opfyldt — VEDTAGET FØLGENDE BESLUTNING : Artikel 1 Der ydes finansiel støtte på 2,5 mio ECU til finansie- ring af anlægsarbejderne på vejen mellem Evzoni og Volos, strækningen Klid-Axios. En beskrivelse af anlægsarbejderne samt retningslin- jerne for udbetaling er anført i bilaget. Artikel 2 1. —Uden at foregribe den kontrol, der dels foretages af Grækenland, til hvem denne beslutning er rettet, i henhold til nationale love og administrative bestem- melser, der dels iværksættes på grundlag af traktatens artikel 209, litra c), samt med forbehold af bestemmel- serne i traktatens artikel 206a, foretages der af de græske kompetente instanser samt af ansatte i Kommissionen eller andre, som denne har bemyn- diget dertil, en efterprøvning på stedet eller en under- søgelse af det projekt, som finansieres på basis af (') EFT nr. L 376 af 31. 12. 1982, s. 10. denne beslutning. Kommissionen fastsætter frister for gennemførelsen af efterprøvningerne og underretter forinden Grækenland, så det kan få den fornødne hjælp hertil. 2.  Formålet med en sådan efterprøvning på stedet eller undersøgelse af det projekt, der finansieres på basis af denne beslutning, er at konstatere : a) at der er overensstemmelse mellem administrativ praksis og fællesskabsreglerne ; b) at der foreligger dokumentation, og at denne svarer til det projekt, der finansieres på basis af denne beslutning ; c) under hvilke vilkår det projekt, der finansieres på basis af denne beslutning, gennemføres og kontrol- leres ; d) overensstemmelsen mellem de endelige resultater og det projekt, der finansieres på basis af denne beslutning. Artikel 3 Opfyldes betingelserne for den finansielle støtte ikke, eller afslører en kontrol uregelmæssigheder, kan udbe- talingerne udsættes, nedsættes eller bortfalde ved en beslutning af Kommissionen, som meddeles modta- geren af støtten. Beløb, der måtte være udbetalt på forkert grundlag, tilbagebetales  Fællesskabet  af Grækenland inden tolv måneder fra datoen for medde- lelsen af nævnte beslutning.  Artikel 4 Denne beslutning er rettet til Den hellenske Republik. Udfærdiget i Bruxelles, den 12. september 1983. På Kommissionens vegne Poul DALSAGER Medlem af Kommissionen